**Nyhedsbrev Kollektivhuset Bella**

**maj 2022**

**Personale:**

Mark er stoppet som vikar og påbegyndt sin uddannelse.

**Tema:**

Vores tema for perioden er forår/forandring, dyr og fugle.

Vi ser hvad der sker omkring os, når det nu er blevet forår.

**Tøj til børnene:**

I denne overgangstid er det koldt om morgenen og det kan være ret varmt om eftermiddagen. Derfor vil vi gerne have at børnene har tøj på om morgenen, som de kan holde varmen i.

Vi vil gerne have at de har noget andet til den lidt varmere eftermiddag, for eksempel termotøj eller fleece.

Termotøj/fleecetøj vil faktisk i langt de fleste tilfælde være den beklædning der kan klare hele dagen i denne overgangsperiode.

I arbejdet med at hjælpe børnene til at være mere selvhjulpne, vil vi gerne have at børnene i børnehaven har to-delt undertøj på. Altså ikke bodystocking. Snørebånd er også en stor udfordring. Børnene kan ikke selv snøre dem fra starten og indtil de har lært det, vil snørebåndene være unødigt besværlige.

Det er også en god ide at gå skiftetøjsposen igennem, da skiftetøjet jo også skal passe til årstiden (og størrelsen).

**Storebørnsfest**

I børnehaven holder vi storebørnsfest 29/4. Vi holder festen i de to Teams, hver for sig, da vi ikke kan være så mange sammen et af stederne.

Som vi skrev i forrige nyhedsbrev, er det kun for børnene. De store børns forældre får besked om, hvad deres barn skal have med til festen.

**Lukkedage**

27/5 er institutionen lukket. Det er dagen efter Kr.Himmelfart.

**Sommerferiesampasning**

Husk at planlægge sommeren.

Institutionen er sommerlukket i ugerne **28-30,**11/7-29/7-2022.

**HUSK SOLCREME!**

Nu er det pludselig tid til solcreme, vi skal huske hver dag. Børnene får også på efter frokost.

**HUSK SOLHAT/KASKET!**

Solcreme er godt, men en solhat eller en kasket er et rigtig godt supplement. De tager også meget af det generende lys i øjnene. Vi vil prøve at skærme med parasoller og solsejl, men børnene leger også andre steder.

**Legetøj**

Det er generelt meget svært for børnene at have deres eget legetøj med i institutionen, da de enten ikke kan holde øje med, hvor det bliver af og det derfor bliver væk, eller de bruger al deres tid og energi på at holde øje med det og derfor ikke får leget med de andre børn og deltaget i aktiviteter i samme omfang som ellers.

Vi vil derfor anbefale at lade det blive hjemme. Hvis barnet meget gerne vil vise det frem, kan forældrene tage det med, når de går.